তা‘মীরুল মিল্লাত কামিল মাদ্রাসা

তা‘মীরুল মিল্লাত কামিল মাদ্রাসা বাংলাদেশের একটি ধর্মীয় উচ্চ শিক্ষাপ্রতিষ্ঠান। তা‘মীরুল মিল্লাত ট্রাস্ট দ্বারা পরিচালিত মাদ্রাসাটি দেশের সকল মাদ্রাসার মধ্যে শীর্ষস্থানীয় ফলাফল স্থান দখল ছাড়াও ঢাকা বিশ্ববিদ্যালয়সহ দেশের স্বনামধন্য সব বিশ্ববিদ্যালয়ের ভর্তি পরীক্ষায় ভালো ফলাফল করতে দেখা যায়।
১৯৬৩ সালে যাত্রাবাড়িতে ভিত্তিপ্রস্তর স্থাপনের মধ্য দিয়ে এ প্রতিষ্ঠানের সূচনা হয়। ১৯৮৮ সালে এটিকে কামিল শ্রেণিতে উন্নীত করা হয়। সর্বশেষ মেয়েদের জন্য আলাদা ভবন নির্মিত হয়। ১৯৯৭ সালে এর টঙ্গীতে নতুন আরেকটি ক্যাম্পাস চালু করা হয়। ইসলামি মূল্যবোধ, নৈতিক চেতনা থেকে মুসলিম মেয়েদের জন্য ২০০০ সালে শুরুতে মহিলা শাখা খোলা হয়, নাম দেওয়া হয় তা’মীরুল মিল্লাত মহিলা কামিল মাদ্রাসা। মহিলা শাখা মাতুয়াইল চট্টগ্রাম বিশ্বরোডের পাশে অবস্থিত। মাদ্রাসার দাখিল আলিম স্তরে বিজ্ঞান ও মানবিক বিভাগ এবং কামিল এম.এ শ্রেণিতে হাদিস, তাফসির ও ফিকহ বিভাগ চালু রয়েছে। ইসলামী বিশ্ববিদ্যালয়, বাংলাদেশের অধীনে ২০১০ সাল থেকে ৪ বছর মেয়াদী ফাজিল সম্মান (অনার্স) কোর্স চালু রয়েছে। ২০১২ সালে টঙ্গীতে বালিকা ক্যাম্পাস চালু হয়।
তা’মীরুল মিল্লাত এর বর্তমান মোট ৪টি স্বতন্ত্র ক্যাম্পাস রয়েছে।
মাদ্রাসাটির প্রথম ক্যাম্পাস এটি। যা মূল ক্যাম্পাস নামে সমধিক পরিচিত। এখানে ছেলে ও মেয়েদের জন্য আলাদা ভবন রয়েছে। ঢাকা মহানগরীর পূর্ব দক্ষিণ উপকন্ঠে যাত্রাবাড়ি মধ্য মীরহাজীরবাগে অবস্থিত। বর্তমানে কামিল শ্রেণিতে হাদিস, তাফসির, ফিকহ ও আরবি সাহিত্য বিভাগ, আল-হাদিস এন্ড ইসলামিক স্টাডিজ ও আদ দাওয়াহ অ্যান্ড ইসলামিক স্টাডিজ বিভাগে অনার্স ও মাস্টার্স চালু রয়েছে।
ঢাকা দক্ষিণ সিটি করপোরেশনের আওতাভুক্ত মাতুয়াইল এলাকায় ঢাকা চট্টগ্রাম মহাসড়কের পাশে ক্যাম্পাস অবস্থিত। এ ক্যাম্পাসের কার্যক্রম ২০০০ ইং. সালে শুরু হয়। বর্তমানে কামিল শ্রেণিতে হাদিস, তাফসির ও ফিকহ বিভাগ চালু রয়েছে।
গাজীপুর সিটি কর্পোরেশনের টঙ্গী থানার অন্তর্গত গাজীপুর এলাকায় ঢাকা-ময়মনসিংহ মহাসড়কের পাশে ক্যাম্পাসটি অবস্থিত। এখানে একটি মসজিদ, দুটি আবাসিক ছাত্র হল, অডিটোরিয়াম ও পুকুর রয়েছে। এ ক্যাম্পাসের কার্যক্রম ১৯৯৭ ইং. সালে শুরু হয়। বর্তমানে হিফজুল কুরআন বিভাগ, দাখিল ও আলিম শ্রেণিতে বিজ্ঞান ও সাধারণ বিভাগ, ফাজিল শ্রেণিতে পাস কোর্স এবং আল কুরআন অ্যান্ড ইসলামিক স্টাডিজ, আল-হাদিস এন্ড ইসলামিক স্টাডিজ ও ইসলামের ইতিহাস ও সংস্কৃতি বিষয়ে অনার্স কোর্স এবং শ্রেণিতে হাদিস, তাফসির ও ফিকহ বিভাগ চালু রয়েছে। ছাত্র সংখ্যা প্রায় ১৩,৫০০ হাজারের অধিক।
এ ক্যাম্পাসের কার্যক্রম ২০১২ ইং. সালে শুরু হয়। বর্তমানে দাখিল ও আলিম শ্রেণিতে বিজ্ঞান ও সাধারণ বিভাগ, ফাজিল শ্রেণিতে পাস কোর্স ও আল কুরআন এন্ড ইসলামিক স্টাডিজ, আল-হাদিস অ্যান্ড ইসলামিক স্টাডিজ, ইসলামের ইতিহাস ও সাংস্কৃতি –এই তিন বিষয়ে অনার্স কোর্স এবং কামিল শ্রেণিতে হাদিস, তাফসির ও ফিকহ বিভাগ চালু রয়েছে।
<nowiki>*</nowiki>তামীরুল মিল্লাত কামিল মাদ্রাসা, যাত্রাবাড়ী মেইন ক্যাম্পাস
প্রতিষ্ঠানের ক্যাম্পাসসমূহে বর্তমানে আলিম (এইচএসসি সমমান) শ্রেণি পর্যন্ত বিজ্ঞান ও সাধারণ উভয় শাখা চালু রয়েছে এবং কামিল পর্যন্ত কুরআন সুন্নাহর গবেষণাধর্মী বিভিন্ন বিষয় (তাফসির, হাদিস, ফিকহ ইত্যাদি) চালু আছে। এছাড়া মীরহাজীরবাগ ও টঙ্গী ক্যাম্পাসে হিফজ বিভাগ চালু রয়েছে।
বাংলাদেশের বিভিন্ন পাবলিক বিশ্ববিদ্যালয়ে (ঢাকা বিশ্ববিদ্যালয়ে) ভর্তি পরীক্ষায় ভালো ফলাফল করতে দেখা যায় এই মাদ্রাসার শিক্ষার্থীদের। প্রতি বছর ঢাকা বিশ্ববিদ্যালয় ভর্তি মেধা তালিকার প্রথম দশে স্থান পায় এই মাদ্রাসার শিক্ষার্থীরা। এছাড়াও দেশের বিভিন্ন সরকারি বিশ্ববিদ্যালয় ও মেডিক্যাল কলেজে ভালো ফলাফল করে এই মাদ্রাসার শিক্ষার্থীরা।
<nowiki>*</nowiki>৪টি ক্যাম্পাস মিলিয়ে বর্তমানে মাদ্রাসাটির শিক্ষক সংখ্যা ৩০০ শত এর অধিক
<nowiki>*</nowiki>৪টি ক্যাম্পাস মিলিয়ে বর্তমানে মাদ্রাসাটির ছাত্র সংখ্যা ২২ হাজারের অধিক।
তা‘মীরুল মিল্লাত কামিল মাদ্রাসায় একটি সক্রিয় ডিবেটিং সোসাইটি রয়েছে, তারা বিভিন্ন সময় দেশের বিভিন্ন প্রতিষ্ঠানের সাথে বিতর্ক প্রতিযোগিতায় অংশগ্রহণ করে থাকে। তারা ২০২১ সালে কুমিল্লা বিশ্ববিদ্যালয়কে হারিয়ে বিজয়ী হয়।
তামীরুল মিল্লাত কামিল মাদ্রাসায় একটি ত্রৈমাসিক পত্রিকা রয়েছে, যার নাম ত্রৈমাসিক তা‘মীরুল মিল্লাত। মাদ্রাসার শিক্ষার্থীরা, শিক্ষকগণ এখানে লেখালিখি করে থাকে। মাদ্রাসার বিস্তারিত খবরাখবর এখানে স্থান পায়। এছাড়া প্রতিবছর তিনটি ক্যাম্পাসের বার্ষিকী প্রকাশ করা হয়।
মিল্লাত সাইন্স ক্লাব বিগত কয়েক বছর যাবত বিভিন্ন সাইন্স ফেয়ার এবং অলিম্পিয়াডে সাফল্যের সাথে অংশগ্রহণ করে এবং বিভিন্ন ইভেন্টে ১ম, ২য় ও ৩য় স্থান অধিকার করে। সেই সাথে বিজ্ঞান বিষয়ে সবাইকে উৎসাহিত করা এবং বিভিন্ন প্রোগ্রামের মাধ্যমে প্রশিক্ষণ দিয়ে থাকে।
তা'মীরুল মিল্লাত কামিল মাদ্রাসা, প্রধান শাখার নিয়মিত প্রকাশনা দ্বিমাসিক প্রণোদনা।
এ ক্যাম্পাসের সাংস্কৃতিক সংগঠন মিল্লাত সাংস্কৃতিক সংসদ (মিসাস)। এ সংগঠনটি সঙ্গীত, আবৃত্তি, অভিনয়, কিরাতসহ বিভিন্ন সাংস্কৃতিক কার্যক্রম পরিচালনা করে থাকে।
টংগী ক্যাম্পাসে বিশ্ব সেবা মূলক সংস্থা স্কাউট ইউনিট রয়েছে , গাজীপুর জেলা স্কাউট এর অধীনে স্কাউট এর একটি স্কাউট ইউনিট রয়েছে। বর্তমানে এই টিমের সদস্য সংখ্যা ৭৫ জনেরও অধিক। বর্তমানে এই ইউনিটটি পরিচালনা করেন মাদ্রাসার শারীরিক শিক্ষার শিক্ষক আবুল কাশেম, টিম লিডার হিসাবে রয়েছে মোঃ সাইফুল ইসলাম
বর্তমানে টংগী ক্যাম্পাসে ১১৭ সদস্য বিশিষ্ট একটি রেড ক্রিসেন্ট টিম রয়েছে। ২০২৪ সালে তা'মীরুল মিল্লাত টংগী ক্যাম্পাস বাংলাদেশ রেড ক্রিসেন্ট সোসাইটি এর সদস্য পদ লাভ করে। বর্তমানে টিম লিডার হিসেবে রয়েছে মোঃ ফাররাজ।
মাদ্রাসাটিতে প্রত্যেক শিক্ষাবর্ষের শুরুতে শিশু থেকে ৯ম শ্রেণি এবং বাংলাদেশ মাদ্রাসা শিক্ষাবোর্ড ও ইসলামী আরবি বিশ্ববিদ্যালয়ের অধীনে পাবলিক পরীক্ষা শেষে অন্যান্য ক্লাসে ভর্তি প্রক্রিয়া চালু রয়েছে। গণপ্রজাতন্ত্রী বাংলাদেশ সরকারের শিক্ষামন্ত্রণালয় ও মাদ্রাসা শিক্ষা অধিদপ্তরের নির্দেশনার আলোকে ভর্তির জন্য লিখিত ও মৌখিক মূল্যায়ণের মাধ্যমে বাছাই করা হয়। শিশু থেকে নবম শ্রেণির ভর্তি পরীক্ষা প্রতিবছর ২৫ ডিসেম্বর সকাল ১০:০০ টায় প্রতি ক্যাম্পাসে আলাদা আলাদা ভাবে অনুষ্ঠিত হয়। ভর্তি পরীক্ষায় অংশ নেওয়ার জন্য ২৪শে ডিসেম্বর এর মধ্যে স্ব-স্ব ক্যাম্পাসের ওয়েবসাইটে ভর্তি ফরম পূরণ ও এন্ট্রি করে নিতে হয়।
প্রত্যেকটি ক্যাম্পাসে মাদরাসার নিজস্ব ছাত্রাবাস ও ছাত্রীনিবাস রয়েছে। মাদ্রাসায় ভর্তি হওয়ার পর আগ্রহী শিক্ষার্থীদের সাক্ষাৎকার অনুষ্ঠিত হয়। ছাত্রাবাস বা ছাত্রীনিবাসে সিট খালি থাকা সাপেক্ষে শিক্ষার্থীরা আবাসন সুবিধা পেয়ে থাকে। মাদ্রাসার নিজস্ব ছাত্রাবাসের বাইরে বিপুল সংখ্যক ছাত্রকে বিভিন্ন প্রাইভেট ছাত্রাবাসে অবস্থান করতে হয়। এসব ক্ষেত্রেও মোটামুটি মাদ্রাসার প্রত্যক্ষ ও পরোক্ষ মনিটরিং ব্যবস্থা বিদ্যমান।